  Майя Бывальцева 2019-тӥ арын южтолэзе Удмуртиын WorldSkills Russia движенилэн «Молодые профессионалы» IV усьтэм улосвыл чемпионатэз ортчоз. Ужрадлэн выль ӧрез – 50 ареслэсь бадӟым ӧнерчиос понна «Визьлыкоослэн быгатонлыкъёссы» («Навыки мудрых») ӵошатсконъёс. Со сярысь «ВКонтакте» мерлыко вотэсысь бамаз элькунысь Мерлыко политикая но ужъя министр Татьяна Чуракова ивортӥз. 31-тӥ толшоре чемпионатэз радъянъя но ортчытонъя кенешонын вить ӧръёсты пусйизы, кытын арлыдоос асьсэлэсь быгатонлыкъёссэс возьматозы: пӧран уж; ужбергатон; школалэсь азьвыл визьнодан; кирпич тырон; нянь пыжон. Дыр интыяз уг сылы – арлы быдэ выль технологиос но тодосъя ужъёс кылдо, сояз яке таяз удысын куронъёс воштӥсько. «Визьлыкоослэн быгатонлыкъёссы» возьматыны кулэ, арлыдоослэн туала ужъя рынокын кулэ луись опытсы но быгатонлыкъёссы вань шуыса Татьяна Чуракова, Удмуртиысь мерлыко политикая но ужъя министр Тегъёс: Мерлык Ижкар Удмуртия вожвылъяськон уж ТатьянаЧуракова  